section_heading: Recenzije
paragraph_text: Alex Henderson, glazbeni kritičar sa stranice AllMusic, dodijelio je albumu četiri od pet zvjezdica te je izjavio: "Od ema preko post-grungea do screama introspekcija je bila glavni sastojak većine alternativnog rocka 1990-ih i 2000-ih nakon Neverminda. Ali jedno područje rocka poslije 1980-ih u kojem introspekcija nije prevagnula jest black metal. Black metal sastavi, sa svojim corpse paintom, teatralnošću shock rocka i odama okultnome ili poganstvu često nude velike doze fantastike i eskapizma ljudima u mosh pitu, a fantastički eskapizam upravo je ono što ćete naći na Bal-Sagothovom The Chthonic Chroniclesu. Ovo razrađeno, vrlo konceptualno djelo ne sadrži ni kap eskapizma; spajajući black metal s elementima power metala i progresivnog rocka, The Chthonic Chronicles prikazuje ambicioznu prirodu simfonijskog black metala. Dok su ostali simfonijski black metal CD-i opsjednuti okultnim i sotonističkim temama, The Chthonic Chronicles više se bavi znanstvenom fantastikom. Ako black metal (poput death metala) često funkcionira kao ekvivalent metal glazbe horor filmu, ovaj album ima više toga zajedničkog s Buckom Rogersom i Ratovima zvijezda. Neki puristi black metala smatraju da je rad Bal-Sagotha previše progresivan za svoje dobro, ali opet, album poput The Chthonic Chroniclesa ne snima se misleći na puriste black metala. Snažan, a opet melodičan, složen i zapetljan, ovaj CD nije za one koji vjeruju da samo najgrublji, najekstremniji black metal sastavi zaslužuju poštovanje. Ali netko tko je dovoljno širokih vidika da uživa u Dream Theateru, Queensrÿcheu i Rushu kao i Cradle of Filthu i Dark Funeralu vidjet će da je The Chthonic Chronicles odličan dodatak Bal-Sagothovom katalogu."<ref> Bal-Sagoth - The Chthonic Chronicles na allmusic.com Pristupljeno 5. studenog 2018.